
BIRŠTONO GARBĖS PILIEČIO VARDO SUTEIKIMO
N U O S T A T A I
I. BENDROJI DALIS
 
1. Šie nuostatai nustato Birštono garbės piliečio vardo (toliau – Garbės piliečio vardas) suteikimo, įteikimo tvarką ir apdovanotųjų teises.
2. Garbės piliečio vardas suteikiamas Birštono savivaldybės tarybos sprendimu.
3. Garbės piliečio vardas suteikiamas Lietuvos Respublikos piliečiams,  užsieniečiamsuž nuopelnus garsinant savo darbais Birštono vardą šalyje ir pasaulyje, už ypatingus nuopelnus Birštono krašto bendruomenei, vykdant ilgalaikę sistemingą visuomeninę veiklą mokslo, kultūros, švietimo, meno, sporto, sveikatos, socialinės apsaugos, aplinkos apsaugos, verslo ir kitose srityse, bei už kilnius poelgius, padariusius didelį poveikį visuomenei.
4. Garbės piliečio vardas per metus suteikiamas ne daugiau kaip vienam asmeniui. 
5. Tam pačiam asmeniui Garbės piliečio vardas suteikiamas tik vieną kartą.
6. Garbės piliečio vardas negali būti suteikiamas Savivaldybės tarybos nariams, einantiems šias pareigas.
7. Birštono garbės piliečio ženkle pavaizduotas Birštono miesto herbas ir įrašas „Birštono garbės pilietis (vardas, pavardė, data)“.
 
II. GARBĖS PILIEČIO VARDO SUTEIKIMO TVARKA
 
8. Birštono garbės piliečio ženklas įteikiamas Birštono kurorto šventės, Vasario 16-osios, Liepos 6-osios – Valstybės (Lietuvos karaliaus Mindaugo karūnavimo) dienos proga iškilmingoje aplinkoje. Ypatingais atvejais gali būti suteikiama ir kitu laiku.
9. Teisę siūlyti Savivaldybės tarybaikandidatus Garbės piliečio vardui suteikti turi:
9.1. Savivaldybės meras, Tarybos nariai; 
9.2. Birštono savivaldybės įmonės, įstaigos ir organizacijos;
9.3. Birštono savivaldybėje veikiančios asociacijos, bendruomenės;
9.4. asmenų grupės (ne mažiau kaip 20 asmenų)
10. Siūlymai dėl Garbės piliečio vardo suteikimo pateikiami raštu Savivaldybės tarybai ne vėliau kaip prieš du  mėnesius iki Garbės piliečio vardo suteikimo dienos. Gali būti teikiama nominuoti asmenis ir po mirties.
11. Siūlant kandidatą, pateikiama:
jo gyvenimo aprašymas;
jo užpildyta  deklaracija (1 priedas);
darbų ir nuopelnų aprašymas, kuriame įvertintas kandidato asmeninis indėlis Birštono kraštui;
sutikimas dėl asmens duomenų tvarkymo (3 priedas); 
jeigu siūlymas kolektyvinis, pridedamas dalyvių (narių) susirinkimo (posėdžio) protokolas, atitinkantis dokumentų rengimo ir įforminimo reikalavimus;
kandidato sutikimas raštu, kad jis sutinka būti siūlomas šiai nominacijai;
už duomenų apie kandidatus, teikiamus apdovanoti, tikrumą atsako juos teikiantys asmenys.
12. Teisti asmenys negali būti siūlomi kandidatais garbės piliečio vardui gauti.
13. Už siūlomo asmens duomenų tikrumą atsako juos  teikiantieji.
14. Savivaldybės administracijos Civilinės metrikacijos skyrius atlieka šiuos darbus, susijusius su Garbės piliečio vardo suteikimu:
14.1. priima siūlymus dėl Garbės piliečio vardo suteikimo; 
14.2. tikrina, ar pateikti dokumentai atitinka šių nuostatų reikalavimus;
14.3. apie pateiktą siūlymą per žiniasklaidą ir Savivaldybės tinklalapį informuoja visuomenę.
14.4. rengia Savivaldybės tarybos sprendimo projektą dėl kandidatūrų Garbės piliečio vardui suteikti  Savivaldybės tarybos reglamento nustatyta tvarka;
14.5. rūpinasi Garbės piliečio ženklų bei liudijimų pagaminimu ir jų išrašymu;             
14.6. informuoja visuomenę apie Garbės piliečio vardo suteikimą;
14.7. saugo Garbės piliečių knygą, liudijimų pavyzdžius (blankus);
14.8. tvarko kitus su Garbės piliečio vardo suteikimu susijusius dokumentus.
15. Priėmus Savivaldybės tarybos sprendimą dėl Garbės piliečio vardo suteikimo, iškilmingoje aplinkoje Garbės piliečiui Savivaldybės meras arba Savivaldybės tarybos įgaliotas kitas asmuo įteikia nustatyto pavyzdžio liudijimą (2 priedas), pasirašytą mero ir įregistruotą Garbės piliečių knygoje, kurioje pasirašo ir pats Garbės pilietis, Garbės piliečio ženklą ir 20 bazinių socialinių išmokų dydžio piniginę išmoką.
16. Pasiūlymą dėl kandidato gauti Garbės piliečio vardą, kurį Savivaldybės taryba atmetė,  pakartotinai svarstyti galima teikti ne anksčiau kaip po vienerių metų.  
III. GARBĖS PILIEČIO TEISĖS 
17. Garbės pilietis įrašomas Garbės knygoje, kuri saugoma Savivaldybės administracijos Civilinės metrikacijos skyriuje.
18. Garbės piliečio nuotrauka eksponuojama Savivaldybėje, specialiai įrengtoje vietoje.
Garbės pilietis turi teisę savo asmeniniuose antspauduose, vizitinėse kortelėse ir privačiuose blankuose naudoti jam suteiktą titulą.
19. Garbės pilietis turi teisę nemokamai lankytis Savivaldybės įstaigų organizuojamuose renginiuose (koncertai, sporto varžybos ir kt.).
20. Garbės pilietis turi teisę dalyvauti ir pasisakyti Savivaldybės tarybos ir jos komitetų posėdžiuose.
21. Jeigu asmuo, kuriam suteiktas garbės piliečio vardas, savo elgesiu ar veiksmais žemina šį vardą arba jis nuteisiamas, Tarybos sprendimu jis gali netekti Garbės piliečio vardo.
___________________________


 Birštono krašto garbės piliečio vardo
 suteikimo nuostatų
                                                                                     1 priedas
 
 
KANDIDATO GARBĖS PILIEČIO VARDUI SUTEIKTI DEKLARACIJA
 
                                                                                      20 …m. ………………………............d.
Vardas, pavardė …………………………………………………………………………………
Gimimo data……………………………………………………………………………………..
Gimimo vieta ……………………………………………………………………………………
Nuolatinė gyvenamoji vieta ……………………………………………………………………..
Darbovietė, pareigos ……………………………………………………………………………. 
Kontaktinių telefonų, fakso Nr., el. pašto adresas ……………………………………………….
Tautybė …………………………………………………………………………………………..
Pilietybė …………………………………………………………………………………………..
Ar turi kitos valstybės pilietybę …………………………………………………………………..
Ar yra susijęs priesaika ar pasižadėjimu užsienio valstybei ……………………………………...
Ar ne pagal Lietuvos Respublikos užduotis yra sąmoningai bendradarbiavęs su kitų valstybių specialiosiomis tarnybomis  (Lietuvos gyventojams)……………………………………………...............................................................       Ar po 1990 m. kovo 11 d. Lietuvos Respublikos teismo įsiteisėjusiu nuosprendžiu yra pripažintas kaltu dėl nusikalstamos veikos   (Lietuvos gyventojams)…………………………………………
 
 
                                               _________________________
 

 
        Birštono krašto garbės piliečio vardo
suteikimo nuostatų
       3 priedas

SUTIKIMAS 
DĖL ASMENS DUOMENŲ TVARKYMO

20.........-.........-.........
Birštonas


Aš, ______________________________________________________________________, 
                              (vardas ir pavardė, asmens kodas, telefono numeris)

sutinku, kad Birštono savivaldybės administracija, juridinio asmens kodas 188750166, Adresas: Jaunimo g. 2, LT- 59206 Birštonas, el. p.: savivaldybė@birstonas.lt, tel.: (8 319) 65 555, tikslu dėl Birštono garbės piliečio vardo man suteikimo ir viešinimo, naudotų mano asmens ir atvaizdo duomenis - __________________________________________________________________________ .
					(duomenų apibūdinimas)

Pareiškiu, kad šis sutikimas yra duotas laisva valia, suprantant tokio sutikimo davimo pasekmes, kartu tai yra rašytinis pareiškimas, jog aš esu informuotas (-a) apie savo asmens duomenų tvarkymo tikslus ir kad įstatymų nustatyta tvarka aš turiu teisę:
	būti informuotas (-a) apie savo duomenų tvarkymą
	susipažinti su savo asmens duomenimis
	reikalauti ištaisyti savo asmens duomenis
	nesutikti, kad būtų tvarkomi mano asmens duomenys.

Šis sutikimas duodamas su sąlyga, kad asmens duomenys bus tvarkomi ir saugomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu. 
Šis sutikimas sudaromas 1 egzemplioriumi lietuvių kalba, kuris saugomas Birštono savivaldybės administracijoje.


   _________________	 _______________________
		                 (parašas)		           (vardas ir pavardė)
